Húsfyllir á kynningarfundi Hagsmunasamtaka heimilanna um hópmálsókn 16. apríl kl. 20:00 héldu Hagsmunasamtök heimilanna kynningarfund vegna fyrirhugaðra málaferla gegn lánveitendum . Framsögu höfðu Björn Þorri Viktorsson hrl. , Gísli Tryggvason , talsmaður neytenda , og Hólmsteinn Brekkan , stjórnarmaður í Hagsmunasamtökum heimilanna . Gengistryggð lán ólögleg ? Meðal annars kom fram að mikill vafi leikur á lögmæti gengistryggðra húsnæðislána og bent var á skýringar með 13. og 14. gr. laga nr. 38 / 2001 um vexti og verðbætur í því samhengi . Þar segir orðrétt : „ Samkvæmt 13. gr. og 1. mgr. 14. gr. frumvarpsins verður ekki heimilt að binda skuldbindingar í íslenskum krónum við dagsgengi erlendra gjaldmiðla . Er talið rétt að taka af allan vafa þar að lútandi . “ „ Með fyrivara um hugsanlega betri rétt neytanda “ Hagsmunasamtök heimilanna telja málsókn mikilvæga til láta reyna á neytendasjónarmið , þar sem annar aðili í lánasamningi hafi sjaldnast nokkra sérþekkingu á lánamálum , hugsanlega breytingu höfuðstóls lánanna til langs eða skamms tíma eða geti haft á nokkurn hátt áhrif á slíka þróun , meðan hinn aðilinn hefur öll tök á að hafa áhrif á forsendur lánasamningsins sér í hag . Björn Þorri , sem undirbýr hópmálsókn , vakti athygli á að nú þegar mikið er um ýmiss konar skuldbreytingarsamninga milli samningsaðila geti það skipt sköpum fyrir lántakendur aðskrifa ekki undir nýja pappíra fyrirvaralaust . Í því samhengi benti hann fólki á að handskrifa við eigin undirskrift : „ Með fyrivara um hugsanlega betri rétt neytanda “ . Miklar umræður sköpuðust og ljóst er að þung undiralda er í þjóðfélaginu málanna vegna . Rúmlega 100 manns sóttu fundinn .